Alenia Aermacchi M-346 Master

**Aermacchi M-346 Master** adalah sebuah pesawat serangan ringan dan pesawat latihan berenjin kembar. Asalnya ia dibangunkan secara bersama dengan Yakovlev sebagai **Yak/AEM-130**, bagaimanapun kerjasama ini dibubarkan pada tahun 2000. Alenia Aermacchi kemudian membangunkan secara bersendirian M-346 Master, sementara Yakolev meneruskan kerja-kerja pembangunan Yakovlev Yak-130. Penerbangan sulung M-346 dilakukan pada tahun 2004. Pesawat ini kini digunakan oleh tentera udara di Itali, Israel, Singapura, Greece, Turkmenistan dan Poland. Sejak tahun 2016, pengeluar adalah Leonardo-Finmeccanica setelah Alenia Aermacchi bergabung dan membentuk Finmeccanica baharu, sebelum akhirnya dijenamakan semula sebagai Leonardo pada tahun 2017.

## Pembangunan
### Latar belakang
Pada tahun 1992, Aermacchi telah menandatangani satu perjanjian kerjasama dengan Yakovlev untuk menyediakan sokongan teknikal dan kewangan bagi membangunkan sebuah pesawat latihan baharu yang mana telah dibangunkan sejak tahun 1991 untuk Tentera Udara Rusia dalam persaingan dengan Mikoyan MiG-AT. Aermacchi juga memperolehi hak untuk mengubah dan memasarkan pesawat ini ke negara-negara Barat. Penerbangan sulung ini berjaya dilakukan pada tahun 1996 dan dibawa ke Itali pada tahun berikutnya bagi mengantikan pesawat MB-339 yang telah usang. Pada ketika ini, pesawat ini dipasarkan sebagai *Yak/AEM-130*. Pada Februari 1996, Rusia menyediakan dana awal untuk Yak/AEM-130 dan berjanji untuk membeli sehingga 200 buah pesawat untuk kegunaan Tentera Udara Rusia.

Pada Oktober 1998, laporan mengatakan bahawa kerjasama ini menjadi usaha diketuai oleh Itali di sebabkan kekurangan sokongan dana di pihak Rusia. Menjelang Julai 2000, Aermacchi memegang kepentingan sebanyak 50% dalam program pembangunan, manakala Yakovlev dan Sokol masing-masing sebanyak 25%. Pada pertengahan-2000, pengumuman dibuat bahawa perbezaan keutamaan antara dua buah firma, dan kekurangan sokongan dana daripada pihak Rusia, telah mengakhiri kerjasama ini dan setiap firma akan meneruskan pembangunan pesawat secara berasingan; Yakovlev telah menerima dokumen teknikal pesawat bernilai AS$77&nbsp;juta. Yakovlev mampu menjual Yak-130 kepada negara-negara dalam Commonwealth of Independent States, India, Slovakia dan Algeria, manakala Aermacchi akan menjual M-346 kepada negara-negara NATO.

M-346 adalah sebuah versi yang melalui program ubahsuai yang besar dan dibangunkan dalam satu program kerjasama. Ia menggunakan peralatan daripada negara-negara Barat, seperti sistem kawalan penerbangan digital yang dibangunankan secara usahasama oleh Teleavio, Marconi Italiana dan BAE Systems. Pada Julai 2000, Aermacchi telah memilih enjin kipas turbin Honeywell F124 untuk mengantikan enjin asal, Lotarev DV-2S. Pada tahun 2004, satu kontrak untuk membangunkan sebuah penyelaku misi penuh untuk pesawat M-346 telah dianugerahkan kepada CAE. Kontrak produksi lanjut untuk penyelaku misi penuh keluaran CAE telah dikeluarkan.

### Penerbangan
Pada 7 Jun 2003, prototaip M-346 pertama dikeluarkan; ujian darat dibuat tidak lama selepasnya. Pada 15 Julai 2004, prototaip pertama melakukan penerbangan sulungnya.

Pada Januari 2005, Kementerian Pertahanan Greece menandatangani satu Memorandum Persefahaman (MOU) untuk menjadi rakan di dalam program ini, diikuti dengan perjanjian kerjasama industri antara Aermacchi dan Hellenic Aerospace Industry pada tahun 2006. Pada Mac 2008, ENAER daripada Chile menandatangani satu Memorandum Persefahaman (MOU) dengan Alenia Aermacchi di Pertunjukan Udara FIDAE.

Pada 10 April 2008, pesawat produksi awal berskala rendah (LRIP-00) pertama, dikeluarkan dalam konfigurasi akhir (giar pendaratan baharu dan brek udara, lebih banyak bahagian komposit). Pada 18 Disember 2008, Aermacchi telah mengumumkan bahawa M-346 telah mencapai halaju maksimum Mach 1.15 (1,255&nbsp;km/j, 678 knot, 780&nbsp;bsj), mendakwa ia merupakan percapaian pertama bagi pesawat buatan Itali yang melepasi had halaju bunyi dalam masa 50 tahun.

Pada Mei 2008, Boeing menandatangani satu Memorandum Persefahaman untuk berkerjasama dalam pemasaran jualan, latihan dan sokongan untuk dua buah pesawat latihan Aermacchi, M-346 dan M-311.

Pada 20 Jun 2011, satu Persijilan Jenis Ketenteraan telah diberi kepada Alenia Aermacchi bagi pesawat M-346 Master oleh "General Directorate" untuk Persenjataan Aeronautikal dari Kementerian Pertahanan Itali di Rome. Sepanjang proses persijilan, pesawat pembangunan M-346 melakukan 180 ujian penerbangan, melengkapkan 200 penerbangan untuk lima bulan sebelumnya, di mana 3,300 titik ujian telah disiapkan.

### Pembangunan lanjut
Dalam peranan sebagai jet latihan lanjut, model asal M-346 tidak dipersenjatai; bagaimanapun pada bulan November 2015, laporan mengatakan bahawa Alenia Aermacchi hampir memuktamadkan sebuah versi dual-peranan dengan keupayaan tempur. Pada akhir tahun 2017, satu siri ujian bersenjata yang melibatkan peluru berpandu AIM-9L dilakukan. Pada tahun 2015, sebuah versi bersenjata dengan designasi sebagai M-346 LCA (Light Combat Aircraft), telah ditawarkan kepada Poland; ia dilaporkan termasuk keupayaan untuk menggunakan peluru berpandu udara ke darat Brimstone.

Versi bersenjata masih dalam pembangunan, designasi sebagai M-346FA. Pesawat pra-siri pertama diterbangkan daripada lapangan terbang Venegono pada bulan Julai 2020.

Pada Februari 2016, syarikat yang baharu dibentuk iaitu Leonardo-Finmeccanica telah mempromosikan Aermacchi M346 dalam dua peranan: latihan iringan dan pertempuran udara. Bagi memastikan replikasi yang lebih baik dalam keupayaan penerbangan dan tingkah laku pelbagai pesawat musuh, kedua-dua daya-G dan sudut serangan secara dipilih secara bebas di dalam sistem kawalan penerbangan; para pelanggan sedia ada dilaporkan telah menyatakan bahawa jenis ini memenuhi peranan sebagai pesawat musuh. Leonardo telah menawarkan M-346 untuk peranan "Companion Training and Adversary/Red Air".

Pada Januari 2021, menteri pertahanan daripada Israel dan Greece telah mengumumkan rancangan untuk mewujudkan satu perjanjian keselamatan bernilai $1.68 termasuk pembelian 10 buah M-346 dan penubuhan operasi sekolah penerbangan untuk Tentera Udara Greece oleh Elbit Systems, termasuk cadangan penyelaku, latihan dan sokongan logistik.

## Sejarah operasi
### Tentera Udara Itali

Pada tahun 2007, laporan menyatakan bahawa Tentera Udara Itali ingin memperolehi sekumpulan 15 buah pesawat M-346. Pada 18 Jun 2009, Alenia Aermacchi telah mengumumkan bahawa mereka telah menerima satu pesanan untuk 6 buah pesawat dengan pilihan tambahan untuk 9 buah. Pada September 2015, Tentera Udara Itali memulakan kursus latihan pertama mereka dengan menggunakan pesawat latihan M-346. Pada Mac 2016, Finmeccanica telah menandatangani satu kontrak bernilai lebih 300 juta Euro dengan Kementerian Pertahanan Itali untuk 9 buah pesawat M-346, menjadikan jumlah yang dipesan oleh Itali sebanyak 18 buah.

Pada Februari 2018, Tentera Udara Itali telah menerima pesawat M-346 ke-18, menamatkan program pembeliannya. Pada tahun 2019, 4 buah pesawat M-346 telah diserahkan kepada Sekolah Latihan Penerbangan Antarabangsa Tentera Udara Itali/Leonardo (IFTS) yang baru dibentuk di Pangkalan Udara Galatina.

### Tentera Udara Republik Singapura
Pada Julai 2010, M-346 telah dipilih oleh Tentera Udara Republik Singapura (RSAF) untuk mengantikan ST Aerospace A-4SU Super Skyhawks dalam peranan latihan jet lanjutan (AJT), yang berpangkalan di Pangkalan Udara Cazaux BA 120 Perancis. Dalam satu kenyataan akhbar yang dikeluarkan oleh Kementerian Pertahanan Singapura pada 28 September 2010, ST Aerospace telah dianugerahkan kontrak untuk membekalkan 12 buah M-346 dan sistem latihan di darat bagi pihak RSAF. Seperti termaktud di dalam kontrak, ST Aerospace bertindak sebagai kontraktor utama dalam sektor penyelenggaraan pesawat selepas diserahkan oleh Alenia Aermacchi sementara Boeing akan menyediakan sistem latihan. RSAF merupakan pelanggan eksport pertama bagi pesawat ini.

### Tentera Udara Israel
Pada 16 Februari 2012, M-346 telah dipilih oleh Tentera Udara Israel (IAF) dalam satu perjanjian pertukaran, di mana Israel akan membina sebuah satelit pengawasan dan sistem AWAC sebagai balasan kepada Itali yang akan membekalkan pesawat. Ia akan dioperasikan sebagai pesawat latihan utama Israel untuk mengantikan pesawat McDonnell Douglas A-4H/N Skyhawk, yang mana telah digunakan lebih daripada 40 tahun. Pada 19 Julai 2012, satu kontrak telah ditandatangani antara Alenia Aermacchi dan Kementerian Pertahanan Israel untuk membekalkan 30 buah M-346, dengan penghantaran pertama dijangka pada pertengahan tahun 2014. Tentera Udara Israel telah mengumumkan pada 2 Julai 2013 bahawa pesawat ini akan dikenali sebagai *Lavi*, menggunakan semula nama yang telah diberi kepada program pesawat IAI Lavi yang telah dibatalkan. Pesawat M-346 pertama untuk IAF telah dirasmikan dalam satu majlis di kilang Alenia Aermacchi yang terletak di Venegono Superiore pada 20 Mac, 2014.

### Tentera Udara Poland
Pada 23 Disember 2013, laporan menyebut bahawa Poland telah memilih M-346 untuk memenuhi keperluan jet latihan lanjut negara itu. Satu kontrak untuk lapan buah pesawat telah ditandatangani pada 27 Februari 2014. Dua buah pesawat pertama M-346 tiba di Dęblin pada bulan November 2016. Pesawat ini pada awalnya tidak diterima secara rasmi di sebabkan tidak memenuhi spesifikasi kontrak. Tarikh akhir penghantaran asalnya adalah pada bulan November 2016, akan tetapi kelewatan bermakna penghantaran dan penerimaan tidak akan selesai sehingga 22 Disember 2017.

Pada Disember 2017, Kementerian Pertahanan Negara Poland telah mengumumkan bahawa ia menuntut penalti kewangan daripada Leonardo berjumlah hingga 100 juta zlotys (A.S. $28 juta) berkaitan dengan kelewatan ini. Selain itu, kementerian juga mendakwa bahawa M-346 tidak berupaya penuh dalam simulasi beberapa sistem persenjataan untuk tujuan latihan. Pada 19 November 2018, Divisyen Pesawat Leonardo bersama dengan Elbit Systems menyelesaikan penghantaran Penyelaku Misi Penuh (FMS) dan Peralatan Latihan Penerbangan (FTD) untuk pesawat M346 kepada Tentera Udara Poland (PLAF). Jadual asal ia sepatutnya dilengkapkan menjelang bulan November 2016.

Pada Mac 2018, Poland telah menandatangani kontrak untuk tambahan empat buah M-346 dan pakej sokongan, selain pilihan untuk tambahan empat buah pesawat lagi dan pakej sokongan. Pada Disember 2018, Poland menandatangani tambahan empat buah pesawat, selain pakej naik taraf untuk lapan buah pesawat sedia ada. Penghantaran dan kerja naik taraf untuk 16 buah M-346 dijangka akan berlanjutan sehingga tahun 2022.

### Tentera Udara Amerika Syarikat

Alenia Aermacchi telah menghantar M-346 untuk bersaing dalam program T-X untuk Tentera Udara Amerika Syarikat bagi menggantikan Northrop T-38 Talon, dijenamakan semula sebagai *Leonardo DRS T-100 Integrated Training System*. Asalnya, Alenia berniat untuk menjadi kontraktor utama, dan akan memindahkan lokasi pemasangan akhir daripada Itali ke Amerika Syarikat sekiranya bidaan mereka berjaya Sekita 350 buah pesawat dijangka akan dipesan, dengan pembelian seterusnya sehingga lebih 1,000 buah akan dibeli.  Pada Januari 2013, Alenia Aermacchi menandatangai satu surat niat dengan General Dynamics C4 Systems, yang mana berniat untuk menjadi kontraktor utama dalam bidaan T-X; bagaimanapun, General Dynamics mengumumkan bahawa mereka menarik diri pada Mac 2015.  Pada 1 Januari, 2016, Alenia Aermacchi telah diserap ke dalam Leonardo S.p.A. Pada Februari 2016, ia telah mengumumkan bahawa Raytheon, akan bertindak sebagai kontraktor utama, berkerjasama dengan Leonardo untuk menawarkan versi termaju M-346 dalam program T-X yang dikenali dengan T-100.

Pada 25 Januari 2017, Raytheon telah mengumumkan bahawa ia telah menarik diri sebagai kontraktor utama dan rakan kongsi Amerika dalam persaingan T-X. Salah satu alasan di sebabkan oleh kos seunitnya: di mana kos pembuatan M-346 pada harga $25 juta, akan tetapi Raytheon mahukan Leonardo untuk menurunkan sehingga 30%. Pada 8 Februari 2017, Leonardo mengesahkan bahawa ia akan kekal dalam persaingan T-X secara bersendirian, bersama-sama Leonardo DRS, anak syarikatnya di Amerika, yang akan bertindak sebagai kontraktor utama. Pada September 2017, pengumuman dibuat bahawa program T-X telah memilih Boeing T-7 Red Hawk.

### Lain-lain
#### Argentina
Pada Oktober 2016, Tentera Udara Argentina juga telah menilai M-346 sebagai sebuah pesawat tempur berpotensi untuk mengantikan Dassault Mirage III dan Mirage 5 yang mana telah dibersarakan pada tahun 2015, selain Douglas A-4AR yang masih digunakan dalam perkhidmatan dengan keupayaan terhad. Argentina dispekulasikan berminat antara 10 hingga 12 buah pesawat.

#### Azerbaijan
Pada 20 Februari 2020, presiden Azerbaijan mengumumkan bahawa negara itu akan membeli M-346 dalam jumlah yang tidak didedahkan. Tentera Udara dan Pertahanan Udara Azerbaijan mempunyai keperluan untuk mengantikan pesawar era Soviet iaitu Mikoyan MiG-29, Sukhoi Su-25, dan Aero L-39 Albatros. Jumlah pesawat yang akan dibeli adalah antara 10 hingga 25 (10 buah dengan pilihan tambahan 15 buah). Para pemimpin tentera Azerbaijan juga menimbang Yak-130 untuk tujuan latihan tetapi telah memilih M-346 meskipun lebih mahal di sebabkan berat yang lebih ringan, manuver yang lebih baik dan masalah dalam pengeluaran enjin bagi pesawat Yak-130.

#### UAE
M-346 dinamakan sebagai pemenang oleh Emiriah Arab Bersatu di pertunjukan pertahanan IDEX 2009 bertempat di Abu Dhabi pada 25 Februari 2009. Pegawai mengatakan bahawa pesanan ini melibatkan penghantaran 48 buah pesawat yang akan digunakan dalam tugas-tugas latihan dan serangan ringan. Satu permohonan untuk cadangan akhir pada tahun 2010 telah menetapkan keperluan untuk 20 buah pesawat latihan, 20 buah untuk tugas tempur dan selebihnya untuk penubuhan pasukan aerobatik. Bagaimanapun menjelang bulan Januari 2010, rundingan untuk menandatangani satu kontrak telah dilaporkan tergantung ekoran isu spesifikasi. Pada 18 November 2011, prototaip pesawat yang mana dipamerkan di Pertunjukan Udara Dubai, terhempas selepas berlepas daripada Dubai untuk kembali ke Itali.

The Advance European Pilot Training (AEPTJ) program – unofficially called *Eurotraining* – a consortium of 12 European nations to give advance & lead-in fighter training with a common core course and training provided by a common aircraft – has contacted Alenia Aermacchi through the European Defence agency in 2010, for further information on the M-346. In May 2013, Alenia Aermacchi announced that the AEPTJ held a low priority for the firm and that "...progress has been slow."

Pada 11 Mei 2013, sebuah M-346 yang digunakan oleh Alenia telah terhempas berdekatan dengan kampung di Piana Crixia, Val Bormida, terletak antara wilayah Cuneo dan Savona, Itali semasa dalam ujian penerbangan. Juruterbang berjaya melenting keluar dan menyelamatkan diri, tetapi mengalami beberapa kecederaan serius selepas melompat daripada pokok apabila payung terjun beliau terbelit. Penggunaan pesawat jenis ini dihentikan selama lebih tiga bulan kerana menunggu keputusan siasatan kemalangan ini

Pada Julai 2021, Leonardo menghantar satu cadangan kepada Suruhanjaya Pasukan Pertahanan Ireland untuk M-346FA dijadikan sebagai sebuah pesawat latihan lanjut dan tempur pelbagai peranan ringan kepada Kor Udara Ireland. Suruhanjaya ini mempunyai beberapa tugasan, termasuk menentukan keperluan keupayaan masa depan bagi Pasukan Pertahanan Ireland. Pada masa sekarang, Kor Udara Ireland mempunyai keupayaan tempur udara yang sangat terhad dengan kehadiran lapan buah pesawat serangan ringan/latihan, Pilatus PC-9M. M-346FA mungkin menjadi pilihan murah berbanding pesawat pejuang yang lebih mahall dan menjadi pesawat tempur pertama Ireland semenjak perbersaraan enam buah pesawat Fouga CM.170 Magister pada tahun 1999. Sebagai perbandingan dengan keupayaan tempur udara Ireland terkini, perolehan M-346FA boleh dianggap sebagai satu lonjakan, dengan pengenalan ciri-ciri seperti peluru berpandu udara ke udara dan radar di dalam pesawat.

## Versi

; M-346: Designasi untuk versi asas.

; T-346A: Designasi ketenteraan Itali bermula pada tahun 2012 untuk M-346.

; M-346LCA (Pesawat Tempur Ringan): Versi bersenjata yang ditawarkan kepada Poland untuk menggantikan pesawat Su-22. Designasi ini tidak lagi digunakan.

; M-346FT (Latihan Pejuang): Versi pelbagai peranan yang boleh ditukar antara operasi latihan dan tempur. Ciri-ciri baharu termasuk sistem pautan data taktikal terbaru dan keupayaan persenjataan yang berbeza, tetapi tidak termasuk perubahan fizikal kepada perkakasan.

; M-346FA (Serangan Pejuang):Versi pelbagai peranan dengan kemampuan pertempuran udara ke udara dan udara ke permukaan dengan muatan sebanyak 3 tan pada 7 buah tenggekannya, radar Grifo-M346  termaju, ciri-ciri tindak balas dan halimunan termasuk grid masuk enjin dan lapisan menyerap radar pada bahagian kanopi dan sisi sayap. Ia dipasarkan sebagai pesawat serangan ringan yang juga sesuai digunakan untuk tujuan latihan pencerobohan dan iringan. Pesawat ini telah didedahkan pada 18 Jun, 2017, dalam satu pameran statik pada tahun sama di Pertunjukan Udara Paris. Pesawat ini dipasarkan untuk tujuan eksport ke negara-negara Amerika Selatan dan Asia Timur dan didakwa boleh melaksanakan misi-misi operasi pada kos yang jauh lebih rendah berbanding pesawat pejuang lain.

; T-100: Designasi yang digunakan dalam program T-X untuk Tentera Udara Amerika Syarikat.

; M-346N ITS: Cadangan pesawat latihan jet lanjutan berpangkalan di atas kapal pengangkut pesawat untuk Tentera Laut Amerika Syarikat dalam persaingan Undergraduate Jet Training System (UJTS) untuk menggantikan T-45 Goshawk. "ITS" bermakna "Integrated Training System". Leonardo bekerjasama dengan Textron Aviation. Ia bersaing dengan Lockheed Martin-KAI TF-50N dan versi tentera laut daripada Boeing-Saab AB T-7 Red Hawk.

## Pengguna

;
* Tentera Udara Azerbaijan – 15 buah M-346 telah dipesan.
;
* Tentera Udara Greece – 10 M-346 “Silver Hawks” telah dipesan. 2 buah pesawat pertama diserahkan pada Mei 2023.
;
* Tentera Udara Israel (IAF) – 30 buah dalam perkhidmatan, menerima satu perjanjian pertukaran bagi pesawat AWACS dan satelit pengawasan yang dibina oleh Israel Aerospace Industries untuk Itali. Designasi tempatan adalah M-346 "Lavi".
;
* Tentera Udara Itali – 18 buah dengan designasi T-346A, penghantaran disudahkan pada Februari 2018.
* International Flight Training School (dioperasikan oleh Tentera Udara Itali dan Leonardo) – 4 buah telah diserahkan setakat Mei 2020.
;
* Tentera Udara Nigeria – 12 M-346FA telah dipesan (+ 12 buah pilihan tambahan). Perjanjian ini dilaporkan bernilai $1.2 billion untuk 24 buah pesawat M-346.
;
* Tentera Udara Poland – 16 buah dalam perkhidmatan, designasi M-346 "Bielik"
**Pangkalan Udara Latihan ke-41 di Dęblin
;
* Tentera Udara Emiriah Qatar (QEAF) – 3 buah telah diserahkan + 3 buah dalam pesanan
;
* Tentera Udara Republik Singapura (RSAF) – 12 buah dalam perkhidmatan, berpangkalan di Pangkalan Udara Cazaux, Perancis(Program Latihan Jet Lanjutan)
;
* Tentera Udara Turkmenistan – 4 buah M-346FA dan 2 buah M-346DR/FT telah dipesan

## Spesifikasi (M-346)

## Lihat juga

## Rujukan

## Pautan luar

* .
*